Komisijos nuomonė pagal EB sutarties 251 straipsnio 2 dalies trečios pastraipos c punktą apie Europos Parlamento pasiūlytus Tarybos bendrosios pozicijos dėl Europos Parlamento ir Tarybos direktyvos dėl mašinų, ir iš dalies keičiančios Direktyvą 95/16/EB, pasiūlymo pakeitimus iš dalies keičianti(s) Komisijos pasiūlymą pagal EB sutarties 250 straipsnio 2 dalį /* KOM/2006/0058 galutinis - COD 2001/0004 */





[pic] | EUROPOS BENDRIJŲ KOMISIJA | Briuselis, 13.2.2006 KOM(2006) 58 galutinis 2001/0004 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą apie Europos Parlamento pasiūlytus Tarybos bendrosios pozicijos dėl EUROPOS PARLAMENTO IR TARYBOS DIREKTYVOS dėl mašinų, ir iš dalies keičiančios Direktyvą 95/16/EB, pasiūlymo pakeitimus IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį 2001/0004 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą apie Europos Parlamento pasiūlytus Tarybos bendrosios pozicijos dėl EUROPOS PARLAMENTO IR TARYBOS DIREKTYVOS dėl mašinų, ir iš dalies keičiančios Direktyvą 95/16/EB, pasiūlymo pakeitimus 1. ĮŽANGA EB sutarties 251 straipsnio 2 dalies trečios pastraipos c punkte numatyta, kad Komisija turi pateikti nuomonę apie Europos Parlamento pakeitimus, pasiūlytus per antrąjį svarstymą. Toliau Komisija pateikia nuomonę apie Parlamento pasiūlytus pakeitimus. 2. PAGRINDINIAI FAKTAI 1. Perdavimo Parlamentui ir Tarybai data: 2001 m. sausio 26 d. 2. Ekonomikos ir socialinių reikalų komiteto nuomonė: 2001 m. rugsėjo 12 d. 3. Europos Parlamento nuomonės priėmimo data po pirmojo svarstymo: 2000 m. liepos 4 d. 4. Iš dalies pakeisto pasiūlymo perdavimo data: 2003 m. vasario 11 d. 5. Politinio susitarimo Taryboje data: 2004 m. rugsėjo 24 d. 6. Bendrosios pozicijos priėmimo data: 2005 m. liepos 18 d. (vienbalsiai) 7. Nuomonės priėmimo data po antrojo svarstymo: 2005 m. gruodžio 13 d. 3. PASIŪLYMO TIKSLAS Pirminio pasiūlymo tikslas – buvo laisvas į direktyvos taikymo sritį patenkančių produktų judėjimas, kuriuo siekiama užtikrinti tvirtą apsaugą sveikatos, saugos ir vartotojų apsaugos srityse. Į taikymo sritį patenkantys produktai iš esmės yra mašinos ir jų priedai. Remiantis 1994 m. Molitoro ataskaitos išvadomis, pirminiu pasiūlymu buvo siekiama pateikti tikslesnius įvairių sąvokų apibrėžimus, paaiškinti įvairius aspektus bei užtikrinti vienodą direktyvos taikymą. Todėl siekiant išvengti skirtingo atitikties įvertinimo ir rinkos priežiūros tvarkos interpretavimo, buvo pateikti tikslesni šios tvarkos paaiškinimai. Pirminis Mašinų direktyvos persvarstymo pasiūlymas buvo parengtas atsižvelgiant į aukšto lygio darbo grupės, sudarytos iš įvairių sričių nepriklausomų ekspertų, pateiktus pasiūlymus. Taip pat buvo atsižvelgta į patirtį, įgytą praktiškai taikant iš dalies pakeistą Direktyvą 89/392/EEB[1]. Pagrindiniai pirminio pasiūlymo elementai buvo šie: - Tikslesnis direktyvos taikymo srities apibrėžimas, ribų su kitomis, ypač Žemosios įtampos[2] ir Liftų direktyvomis[3], paaiškinimas ir tikslesnis „iš dalies sukomplektuotų mašinų“ sąvokos apibrėžimas; - Nuostatų, susijusių su rinkos priežiūra ir atitikties įvertinimo tarnybų notifikavimu, sustiprinimas; - Visapusio tam tikrų mašinų kategorijų kokybės užtikrinimo procedūros įvedimas. Siekdama patobulinti šią direktyvą, Komisija į savo iš dalies pakeistą pasiūlymą įtraukė nemažai Europos Parlamento pasiūlymų. 4. KOMISIJOS NUOMONĖ APIE EUROPOS PARLAMENTO PASIŪLYTUS PAKEITIMUS Pakeitimai, kuriems Komisija pritarė Komisija gali visiškai pritarti visiems 9 Europos Parlamento priimtiems pakeitimams. Šie pakeitimai – kompromisų, dėl kurių susitarė Europos Parlamentas ir Taryba, siekdami priimti direktyvą antrojo svarstymo metu, rezultatas. Pakeitimais neprieštaraujama Komisijos pasiūlymo tikslams ir išlaikoma interesų pusiausvyra, kuri buvo nustatyta bendrojoje pozicijoje. Bendrosios pozicijos pakeitimai iš esmės susiję su rinkos priežiūros sustiprinimu ir padėties dėl ženklinimo „CE“ ženklu paaiškinimu, taikymo sritimi, konfidencialumu ir notifikuotų įstaigų reikalavimais visapusio kokybės užtikrinimo sertifikavimo sistemų kontekste. Siekiant sutarimo dėl kompromisų, procesas palengvėjo po to, kai Komisija 2005 m. gruodžio mėn. plenarinės sesijos metu parengė tris pranešimus (žr. priedą). 5. IŠVADOS Atsižvelgdama į EB sutarties 250 straipsnio 2 dalį, Komisija iš dalies keičia pasiūlymą taip, kaip išdėstyta. PRIEDAS Komisijos pranešimai: Ženklinimas „CE“ ženklu Nepažeisdama Bendrijos teisės aktų, Komisija, persvarstydama „naująjį požiūrį“ (planuojama 2006 m. viduryje), patikslins kitų ženklų – nacionalinių, Europos ar privačių – naudojimą šalia „CE“ ženklo. Traktoriai I Parlamentas, Taryba ir Komisija pareiškia, kad siekiant vienoje derinimo direktyvoje numatyti visus sveikatos ir saugos aspektus, susijusius su žemės ir miškų ūkio traktoriais, Direktyvą 2003/37/EB dėl žemės ar miškų ūkio traktorių, jų priekabų ir keičiamos velkamosios įrangos, jų sistemų, sudėtinių dalių ir atskirų techninių mazgų tipo patvirtinimo reikėtų iš dalies pakeisti, kad joje būtų atsižvelgta į visus Mašinų direktyvoje nurodytus susijusius rizikos veiksnius. Keičiant Direktyvą 2003/37/EB, reikėtų numatyti ir Mašinų direktyvos pakeitimą, 1 straipsnio 2 dalies e punkto pirmoje įtraukoje išbraukiant žodžius „dėl pavojų“. Traktoriai II Komisija pripažįsta būtinybę į direktyvas dėl žemės ar miškų ūkio traktorių įtraukti kitus rizikai keliamus reikalavimus, kurie dar neįtraukti į tas direktyvas. Todėl Komisija ketina imtis tinkamų priemonių, kurios apima nuorodas į Jungtinių Tautų teisės aktus, CEN ir ISO standartus ir EBPO kodus. [1] 1989 m. birželio 14 d. Tarybos direktyva 89/392/EEB dėl valstybių narių įstatymų, susijusių su mašinomis, suderinimo, OL L 183, 1989 6 29, p. 9. Šia direktyva buvo susisteminta 1998 m. bir˛elio 22 d. Europos Parlamento ir Tarybos direktyva 98/37/EB dėl valstybių narių įstatymų, susijusių su mašinomis, suderinimo, OL L 331, 1998 7 23, p. 1. Direktyva su paskutiniais pakeitimais, padarytais Direktyva 98/79/EB (OL L 331, 1998 12 7, p. 1). [2] 1973 m. vasario 19 d. Tarybos direktyva 73/23/EEB dėl valstybių narių įstatymų, susijusių su elektros įranga, skirta naudoti tam tikrose įtampos ribose, suderinimo, OL L 77, 1973 3 26, p. 29. Direktyva su pakeitimais, padarytais Direktyva 93/68/EEB (OL L 220, 2003 8 30, p. 1). [3] 1995 m. birželio 29 d. Europos Parlamento ir Tarybos direktyva 95/16/EB dėl valstybių narių įstatymų, susijusių su liftais, suderinimo, OL L 213, 1995 9 7, p. 1. Direktyva su pakeitimais, padarytais Reglamentu (EB) Nr. 1882/2003 (OL L 284, 2003 10 31, p. 1).